**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **02.02.2022 od 10.00h. v DK Ružinov**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Hostia** Ing. Martin Pätoprstý **-** zástupca starostu

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

Mgr. Michal Mihálik, PhD. - Nosko & Partners ,

advokátska kancelária ( on – line )

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Vzdanie sa funkcie člena predstavenstva p. Monikou Ďurajkovou
2. Hlasovanie “per - rollam “
3. Kontrola úloh
4. Agentúra Mystik
5. Personálne otázky
6. Rozpočet Spoločnosti na rok 2022
7. Služobný byt SD Nivy
8. SW Pohoda
9. VO
10. Rôzne

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod.č.1. – Vzdanie sa funkcie člena predstavenstva p. Monikou Ďurajkovou**

Členovia predstavenstva obdržali vzdanie sa funkcie členky predstavenstva p. Moniky Ďurajkovej pred stretnutím predstavenstva; vzdanie sa funkcie bolo doručené s overenými podpismi. PP vyjadril poďakovanie p. Ďurajkovej za prácu a aj prínos pre Spoločnosť počas jej pôsobenia vo funkcií členky predstavenstva.

Uznesenie č. 02.02.2022 / 1.: *Predstavenstvo berie na vedomie informáciu o vzdaní sa funkcie člena predstavenstva p. Moniky Ďurajkovej. Predstavenstvo žiada PP, aby o týchto skutočnostiach informoval akcionára a predsedu dozornej rady. Predstavenstvo žiada pani riaditeľku, aby zabezpečila príslušné kroky súvisiace so vzťahmi p. Ďurajkovej a Spoločnosti.*

Úloha č.: 02.02.2022 / 1.

Zodpovedá : predseda predstavenstva

Termín : neodkladne

Úloha č.: 02.02.2022 / 2.

Zodpovedá : p. riaditeľka

Termín: neodkladne

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Vzdanie sa funkcie člena predstavenstva je účinné po dni vzdania sa, preto p. Ďurajková ešte plánovala pokračovať svojou prítomnosťou na stretnutí predstavenstva (online).

P. Ďurajková sa vzdialila zo stretnutia predsavenstva.

**Bod č. 2. – Hlasovanie “per - rollam“**

Uznesenie “per rollam” č. 22.01.2022 / 1.: *Predstavenstvo schvaľuje nasledovný návrh na mimoriadne vyrovnanie s bývalou zamestnankyňou Spoločnosti p. Monikou Petráňovou o náhradu spôsobenej škody: Žalovaná zaplatí Spoločnosti 500 EUR, pričom každá zo strán by znášala trovy konania na svojej strane. Predstavenstvo schvaľuje možnosť zaplatenia uvedenej čiastky aj v 10 mesačmých splátkach s tým, že celá čiastka by bola uhradená do konca roka 2022.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

P. Fabián skonštatoval, že p. Petráňová túto ponuku nevyužila.

**Bod č. 3. – Kontrola úloh**

Uznesenie č. 02.02.2022 / 2.: *Predstavenstvo zrušuje Uznesenie č.11.01.2022/ 2.. Predstavenstvo žiada pani riaditeľku o uzavretie zmluvy na dodávku služieb Civilnej obrany*

*( CO )* *pri podmienkach, aké boli s posledným dodávateľom, tak, že ju uzavrie s p. Turanom.*

Úloha č.: 02.02.2022 / 2.

Zodpovedá : p. riaditeľka

Termín: do 28.02.2022

*Hlasovanie:*

*Za: 3*

*Proti: 0*

*Zdržal sa: 0*

Uznesenie bolo prijaté.

**Bod. č. 4 – Agentúra Mystic**

Tento bod sa nepreberal, nakoľko pani Urbanová z Agentúry Mystik sa na zasadnutie predstavenstva nedostavila (p. Urbanová sa deň vopred ospravedlnila, že sa nemôže zúčastniť).

P. Ďurajková sa pripojila online.

**Bod. č. 5 – Personálne otázky**

Predstavenstvo prerokovalo aktuálne personálne otázky Spoločnosti.

**Bod. č. 6 – Rozpočet Spoločnosti na rok 2022**

PP informoval členov predstavenstva o rozpočte Spoločnosti na rok 2022, ktorý prejednal na stretnutí u p. starostu aj s p. riaditeľkou. Ďalej pani riaditeľka informovala, že stále prebiehajú prepočty pani Čarabovou, pričom sa dá očakávať zvýšený výber príjmov z energií od nájomcov. P. Fabián skonštatoval, že neustále považuje oblasť neuplatnenej DPH za hodnú zvýšeného zreteľa, pričom predpokladá, že externá účtovná firma prinesie do tejto oblasti myšlienky, ako zlepšiť túto časť hospodárenia Spoločnosti.

**Bod. č. 7 – Služobný byt SD Nivy**

Predstavenstvo prijalo informáciu od p. riaditeľky o ďalšom postupe služobného bytu v SD Nivy.

**Bod. č. 8 – SW Pohoda**

Spoločnosťou IT Crab nainštalovaný SW Pohoda. P. Kohútová informovala, že v prvom rade sa na ekonomickom oddelení zadávajú do SW mzdové položky.

**Bod. č. 9 – VO**

Predstavenstvo v krátkosti prejednalo prebiehajúce verejného obstarávania a VO na účtovné služby.

**Bod. č. 10 – Rôzne**

*Uznesenie: č. 02.02.2022 / 3.: Predstavenstvo žiada pani riaditeľku v spolupráci s advokátskou kanceláriou Nosko & Partners, s.r.o., o ukončenie nájomného vzťahu s p. Školekom v zmysle všeobecne záväzných právnych predpisov.*

Úloha č.: 02.02.2022 / 3.

Zodpovedá : p. riaditeľka

Termín: neodkladne

*Hlasovanie:*

*Za: 4*

*Proti: 0*

*Zdržal sa:* 0

Uznesenie bolo prijaté.

Uznesenie č. 02.02.2022/ 4.: *Predstavenstvo schvaľuje žiadosť od B.H.S., o.z., zo dňa 28.01.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 02.02.2022 / 5.*: Predstavenstvo žiada p. riaditeľku o uzatvorenie zmluvy o Podnájme nebytových priestorov v SD Nivy m.č. 16 / 2.poschodie s platnosťou od 01.05.2022 s použitím štandardnej rámcovej zmluvy pre Ctrl V, o.z. v zmysle upravených cenových podmienok vzťahujúcich sa na nové obdobie.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 02.02.2022 / 6.: *Predstavenstvo schvaľuje prenájom nebytového priestoru m.č.3 / 2. poschodie v SD Nivy pre Ing. Arch. Kisku. Cena prenájmu bola schválená na 10 EUR / m2 / mesiac + energie.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

p. Ďurajková sa odpojila (online) zo stretnutia predstavenstva.

Uznesenie č. 02.02.2022 / 7.: *Predstavenstvo schvaľuje žiadosť o Rozviazanie pracovného pomeru s p. Valúchom zo dňa 17.01.2022.*

*Hlasovanie*

*Za:* 0

*Proti:*  1 ( p. Fabián )

*Zdržal sa*: 2 ( p. Pilková, p. Kurhajcová )

Uznesenie nebolo prijaté.

Uznesenie č. 02.02.2022/ 8.: *Predstavenstvo schvaľuje žiadosť p. Gavaliera na úpravu foyer SD Nivy zo dňa 01.02.2022.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

Termín ďalšieho stretnutia predstavenstva nebol určený.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 02.02.2022

Zapísala: Monika Smutná